
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1775 


ΑΠΟΦΑΣΕΙ Σ 

Αριθμ. 2240 

Πράξη της Αρχής Διασφάλισης του Απορρήτου των 
Επικοινωνιών (ΑΔΑΕ) για την επεξεργασία κλήσεων 
έκτακτης ανάγκης του ενιαίου ευρωπαϊκού αριθμού 
κλήσης έκτακτης ανάγκης 112 για την παροχή πλη¬ 
ροφοριών στις αρμόδιες αρχές. 

Η ΑΡΧΗ ΔΙΑΣΦΑΛΙΣΗΣ 

ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ (ΑΔΑΕ) 
(Αριθμ. 155/2006) 

Έχοντας υπόψη: 

I. Τις διατάξεις: 

α. του άρθρου 6 παρ. 4 και 8 παρ. 7 εδ. β' του ν. 
3471/2006 «Προστασία δεδομένων προσωπικού χαρα¬ 
κτήρα και της ιδιωτικής ζωής στον τομέα των ηλεκτρο¬ 
νικών επικοινωνιών και τροποποίηση του ν. 2472/1997» 
(ΦΕΚ Α' 133/28.6.2006), 

β. του άρθρου 10 περ. β' της Οδηγίας 2002/58/ΕΚ του 
Ευρωπαϊκού Κοινοβουλίου και του Συμβουλίου «σχετικά 
με την επεξεργασία των δεδομένων προσωπικού χα¬ 
ρακτήρα και την προστασία της ιδιωτικής ζωής στον 
τομέα των ηλεκτρονικών επικοινωνιών», 

γ. του άρθρου 50 του ν. 3431/2006 «Περί Ηλεκτρο¬ 
νικών Επικοινωνιών και άλλες διατάξεις» (ΦΕΚ Α' 
13/3.2.2006), 

δ. του άρθρου 26 της Οδηγίας 2002/22/ΕΚ του Ευ¬ 
ρωπαϊκού Κοινοβουλίου και του Συμβουλίου «για την 
καθολική υπηρεσία και τα δικαιώματα των χρηστών 
όσον αψορά δίκτυα και υπηρεσίες ηλεκτρονικών επι¬ 
κοινωνιών», 

ε. της από 25.7.2003 Σύστασης της Επιτροπής των 
Ευρωπαϊκών Κοινοτήτων (2003/558/ΕΚ) «για την επε¬ 
ξεργασία πληροφοριών εντοπισμού θέσης καλούντος 
σε δίκτυα ηλεκτρονικών επικοινωνιών με σκοπό τον 
ακριβέστερο εντοπισμό της προέλευσης κλήσεων έκτα¬ 
κτης ανάγκης», 

στ. της υπ’ αριθμ. 390/2003 απόφασης της Εθνικής 
Επιτροπής Τηλεπικοινωνιών και Ταχυδρομείων «Κανο¬ 
νισμός Γενικών Αδειών» (ΦΕΚ Β' 748/21.6.2006), και ιδίως 
το Παράρτημα Β' «Όροι Γενικών Αδειών - 3. Ειδικές 
Υποχρεώσεις ανά Κατηγορία Δημοσίων Υπηρεσιών - 
3.1.1. Υπηρεσίες Έκτακτης Ανάγκης», 

ζ. της υπ’ αριθμ. 91/396/ΕΟΚ απόφασης του Συμβου¬ 
λίου των Ευρωπαϊκών Κοινοτήτων της 29 Ιουλίου 1991 


6 Δεκεμβρίου 2006 

για τη δημιουργία ενός ευρωπαϊκού αριθμού κλήσης 
έκτακτης ανάγκης, 

η. της υπ’ αριθμ. 1881/3.8.1999 κοινής υπουργικής από¬ 
φασης των Υπουργών Εσωτερικών, Δημόσιας Διοίκη¬ 
σης και Αποκέντρωσης, Υγείας και Πρόνοιας, Εμπορικής 
Ναυτιλίας και Δημόσιας Τάξης, 

θ. του ν. 3115/2003 «Αρχή Διασφάλισης του Απορρήτου 
των Επικοινωνιών» (ΦΕΚ Α' 47/27.2.2003) και ιδίως το 
άρθρο 6 παρ. 1 εδ. ιβ', 

ι. του ν. 3013/2002 «Αναβάθμιση της πολιτικής προ¬ 
στασίας και λοιπές διατάξεις» και ιδίως τα άρθρα 1, 2 
και 6 (ΦΕΚ Α' 102/1.5.2002), 

ια. του Π.Δ. 151/2004 «Οργανισμός Γενικής Γραμματείας 
Πολιτικής Προστασίας» (ΦΕΚ Α' 107/3.6.2004) και ιδίως 
τα άρθρα 2 και 9, 

2. Το γεγονός ότι από τις διατάξεις αυτής της Πρά¬ 
ξης δεν προκαλείται δαπάνη σε βάρος του Κρατικού 
Προϋπολογισμού. 

3. Τη λήψη υπόψη των απόψεων των μερών κατόπιν 
της διαβούλευσης επί του σχεδίου της πράξης και ιδίως 
το γεγονός ότι οι πάροχοι αδυνατούν τεχνικά βάσει των 
διεθνών προτύπων για δίκτυα κινητών επικοινωνιών να πα¬ 
ρέχουν επί του παρόντος τις υπηρεσίες έκτακτης ανάγκης 
για άλλους εθνικούς αριθμούς πέραν του 112, όπως επίσης 
και οι τηλεφωνικές συσκευές είναι κατασκευασμένες έτσι 
ώστε να εξυπηρετούν μόνο τον αριθμό 112 σε όλες τις ειδι¬ 
κές περιπτώσεις που αναγράφονται στην παρούσα Πράξη, 
και σε συνδυασμό με το γεγονός ότι ατελώς παρέχεται η 
υπηρεσία μόνο για τον αριθμό 112, αποφάσισε: 

Κατά τη συνεδρίαση της 29ης Νοεμβρίου 2006, την 
έγκριση της πράξης με θέμα: «Επεξεργασία κλήσεων 
έκτακτης ανάγκης του ενιαίου ευρωπαϊκού αριθμού 
κλήσης έκτακτης ανάγκης 112 για την παροχή πληρο¬ 
φοριών στις αρμόδιες αρχές» με το περιεχόμενο που 
αναπτύσσεται ακολούθως: 

Άρθρο 1 
Σκοπός 

1. Με την παρούσα πράξη καθορίζονται οι διαδικασίες, 
ο τρόπος και κάθε άλλη τεχνική λεπτομέρεια για την 
επεξεργασία των δεδομένων θέσης και την εξουδετέ- 
ρωση της δυνατότητας μη αναγραφής της καλούσας 
γραμμής από τους φορείς παροχής δημοσίου δικτύου 
ή διαθέσιμης στο κοινό υπηρεσίας ηλεκτρονικών επι¬ 
κοινωνιών, με σκοπό την παροχή πληροφοριών στις 
αρμόδιες για την αντιμετώπιση καταστάσεων έκτακτης 

ανάγκης αρχές, για την απάντηση στις κλήσεις προς 
τον ενιαίο ευρωπαϊκό αριθμό κλήσης έκτακτης ανάγκης 
«112» και για τον εντοπισμό της θέσης του καλούντος 
και μόνο για το συγκεκριμένο αυτό σκοπό. 

2. Η ανωτέρω επεξεργασία, επιτρέπεται χωρίς προ¬ 
ηγούμενη συγκατάθεση του συνδρομητή ή χρήστη, ο 
οποίος καλεί τον ενιαίο ευρωπαϊκό αριθμό κλήσης έκτα¬ 
κτης ανάγκης «112». 

3. Οι Πάροχοι Δημόσιων Τηλεφωνικών Υπηρεσιών 
οφείλουν να διαθέτουν μέσα εξουδετέρωσης της δυ¬ 
νατότητας μη αναγραφής της καλούσας γραμμής για 
κλήσεις έκτακτης ανάγκης στο «112», ώστε να δίδεται 
απάντηση στις κλήσεις αυτές, ανεξάρτητα από την 
ύπαρξη προσωρινής συγκατάθεσης του συνδρομητή 
ή χρήστη. 

4. Στις διατάξεις της παρούσας πράξης υπάγονται 
όλοι οι Πάροχοι Δημόσιων Τηλεφωνικών Υπηρεσιών 
καθώς και η αρμόδια για την απάντηση στις κλήσεις 
112 Αρχή. 

Αρθρο 2 
Ορισμοί 

«Δημόσιο δίκτυο επικοινωνιών»; το δίκτυο ηλεκτρονι¬ 
κών επικοινωνιών, το οποίο χρησιμοποιείται, εν όλω ή 
κυρίως, για την παροχή διαθέσιμων στο κοινό υπηρε¬ 
σιών ηλεκτρονικών επικοινωνιών. 

«Διαθέσιμες στο κοινό υπηρεσίες ηλεκτρονικών επι¬ 
κοινωνιών»; οι υπηρεσίες ηλεκτρονικών επικοινωνιών 
που παρέχονται στο κοινό. 

«Δημόσια τηλεφωνική υπηρεσία»; υπηρεσία διαθέσιμη 
στο κοινό για τη δημιουργία και τη λήψη εθνικών και 
διεθνών κλήσεων και για την πρόσβαση στις υπηρεσίες 
έκτακτης ανάγκης, μέσω αριθμού ή αριθμών που υπάρ¬ 
χουν σε εθνικό ή διεθνές σχέδιο τηλεφωνικής αριθμο- 
δότησης. 

«Υπεύθυνος Επεξεργασίας Κλήσεων Έκτακτης Ανά¬ 
γκης»; Ο έχων την ευθύνη της διαδικασίας και ο επιβλέ- 
πων τα εξουσιοδοτημένα πρόσωπα τα οποία συμμετέ¬ 
χουν στη διαδικασία επεξεργασίας δεδομένων θέσης 
ή εξουδετέρωσης της δυνατότητας μη αναγραφής της 
καλούσας γραμμής ή αποστολής πληροφοριών θέσης 
ή αποστολής αιτημάτων πληροφοριών ή παραλαβής 
των πληροφοριών. 

«Εξουσιοδοτημένα Πρόσωπα»; υπάλληλος δημόσιας 
υπηρεσίας ή φορέα παροχής δημοσίου δικτύου ή δια¬ 
θέσιμης στο κοινό υπηρεσίας ηλεκτρονικών επικοινωνι¬ 
ών, ο οποίος συμμετέχει στη διαδικασία επεξεργασίας 
δεδομένων θέσης ή εξουδετέρωσης της δυνατότητας 
μη αναγραφής της καλούσας γραμμής ή αποστολής 
πληροφοριών θέσης ή αποστολής αιτημάτων πληρο¬ 
φοριών ή παραλαβής των πληροφοριών. 

«Πάροχος» ή «Φορέας παροχής δημόσιας τηλεφωνι¬ 
κής υπηρεσίας»; επιχείρηση η οποία παρέχει δημόσιες 
τηλεφωνικές υπηρεσίες στο κοινό. 

«Φορέας παροχής δημοσίου δικτύου ή διαθέσιμης στο 
κοινό υπηρεσίας ηλεκτρονικών επικοινωνιών»; επιχείρη¬ 
ση η οποία παρέχει υπηρεσίες ηλεκτρονικών επικοινω¬ 
νιών στο κοινό. 

«Συνδρομητής»; κάθε φυσικό ή νομικό πρόσωπο που 
έχει συνάψει σύμβαση με φορέα παροχής διαθέσιμων 
στο κοινό υπηρεσιών ηλεκτρονικών επικοινωνιών για 
την παροχή των υπηρεσιών αυτών. 

«Χρήστης»; κάθε φυσικό πρόσωπο που χρησιμοποιεί 


διαθέσιμη στο κοινό υπηρεσία ηλεκτρονικών επικοι¬ 
νωνιών για προσωπικούς ή επαγγελματικούς σκοπούς, 
χωρίς να είναι απαραίτητα συνδρομητής της εν λόγω 
υπηρεσίας. 

«Υπηρεσία έκτακτης ανάγκης»; υπηρεσία, της οποί¬ 
ας η εν λόγω ιδιότητα αναγνωρίζεται από το κράτος, 
η οποία παρέχει στήριξη ιδίως σε καταστάσεις όπου 
διακυβεύονται ζωές ή η φυσική ακεραιότητα ατόμων, 
ή όπου κινδυνεύουν η δημόσια υγεία ή ασφάλεια, τα 
ιδιωτικά ή δημόσια περιουσιακά στοιχεία, ή το περιβάλ¬ 
λον, χωρίς τα προαναφερόμενα να έχουν περιοριστικό 
χαρακτήρα και εξυπηρετείται από τον ενιαίο ευρωπαϊκό 
αριθμό κλήσης έκτακτης ανάγκης 112. Στην υπηρεσία 
αυτή, περιλαμβάνεται και η δυνατότητα εντοπισμού της 
θέσης του καλούντος. 

«Κλήση»; σύνδεση η οποία πραγματοποιείται μέσω μιας 
διαθέσιμης στο κοινό τηλεφωνικής υπηρεσίας που επι¬ 
τρέπει αμφίδρομη ειιικοινωνία σε πραγματικό χρόνο. 

«Κλήση έκτακτης ανάγκης»; η κλήση προς υπηρεσία 
έκτακτης ανάγκης. 

«Μήνυμα έκτακτης ανάγκης»; γραπτό μήνυμα (5Μ3) 
προς υπηρεσία έκτακτης ανάγκης. 

«Αρμόδια Αρχή»; η αρμόδια για την αντιμετώπιση κα¬ 
ταστάσεων έκτακτης ανάγκης αρχή, η οποία απαντά 
στις κλήσεις 112. 

«Δεδομένα Θέσης»; τα δεδομένα που υποβάλλονται 
σε επεξεργασία σε δίκτυο ηλεκτρονικών επικοινωνιών 
και που υποδεικνύουν τη γεωγραφική θέση του τερμα¬ 
τικού εξοπλισμού του χρήστη μιας διαθέσιμης στο κοινό 
υπηρεσίας ηλεκτρονικών επικοινωνιών. 

«Κοινόχρηστο τηλέφωνο»; τηλέφωνο διαθέσιμο στο 
κοινό εν γένει, για τη χρήση του οποίου μπορεί να 
απαιτείται χρήση κέρματος, πιστωτικής, χρεωστικής ή 
και προπληρωμένης κάρτας, συμπεριλαμβανομένων των 
καρτών που χρησιμοποιούνται με κώδικα επιλογής. 

«Πληροφορίες Θέσης»; τα δεδομένα που προκύπτουν 
από την επεξεργασία των δεδομένων θέσης. 

«Ενιαίος Ευρωπαϊκός Αριθμός Κλήσης Έκτακτης Ανά¬ 
γκης 112»; υπηρεσία επικοινωνίας έκτακτης ανάγκης, 
για την κλήση της οποίας χρησιμοποιείται ο ενιαίος 
ευρωπαϊκός αριθμός 112. 

«Αναγνωριστικό Πρόθεμα Δικτύου Κινητής Τηλεφω¬ 
νίας»; ένα δεκαδικό ψηφίο το οποίο είναι μοναδικό για 
κάθε πάροχο κινητής τηλεφωνίας και αντικαθιστά τον 
πρώτο χαρακτήρα του σχεδίου αριθμοδότησης ΙΤΨ-Τ 
Ε. 164 ή προστίθεται σε αυτόν. 

Αρθρο 3 

Υποχρεώσεις του παρόχου για τη λειτουργία της 
υπηρεσίας έκτακτης ανάγκης 

1. Οι πάροχοι κατά την εφαρμογή της παρούσας οφεί¬ 
λουν να λαμβάνουν όλα τα αναγκαία μέτρα για την 
διασφάλιση του απορρήτου των επικοινωνιών και να 
τηρούν την κείμενη νομοθεσία περί απορρήτου των 
επικοινωνιών. 

2. Οι πάροχοι οφείλουν, για κάθε κλήση και μήνυμα 
έκτακτης ανάγκης και κατόπιν αιτήματος (ρυΙΙ) της αρ¬ 
μόδιας Αρχής, να παρέχουν, στο συντομότερο δυνατό 
χρόνο και κατά απόλυτη προτεραιότητα, τις καλύτερα 
δυνατές διαθέσιμες πληροφορίες για τη θέση του κα¬ 
λούντος προς την αρμόδια Αρχή, με την ακρίβεια που 
επιτρέπουν οι τεχνολογικές δυνατότητες των παροχών 
και στο μέτρο που αυτό είναι τεχνικά εφικτό. 

3. Η εκτέλεση του αιτήματος παροχής πληροφορι¬ 
ών θέσης από τον πάροχο με την επεξεργασία των 
δεδομένων θέσης του καλούντος και η αποστολή της 
απάντησης στην αρμόδια Αρχή γίνεται με αξιοπιστία, 
εγκυρότητα, ακρίβεια, ταχύτητα και ασφάλεια καθ’ όλο 
το εικοσιτετράωρο. 

4. Οι πάροχοι υποχρεούνται να διαθέτουν ανά πάσα 
στιγμή καθορισμένη εσωτερική διαδικασία διεκπεραίω¬ 
σης για τη διασφάλιση του απορρήτου των πληροφορι¬ 
ών εντοπισμού θέσης του καλούντος και της αναγνώ¬ 
ρισης της καλούσας γραμμής σε δίκτυα ηλεκτρονικών 
επικοινωνιών για τις κλήσεις και για τα μηνύματα έκτα¬ 
κτης ανάγκης, 

5. Ο πάροχος οφείλει να ορίζει Υπεύθυνο Επεξεργα¬ 
σίας Κλήσεων Έκτακτης Ανάγκης, ο οποίος έχει την 
ευθύνη για την εκτέλεση των αιτημάτων της αρμόδι¬ 
ας Αρχής και για την επίβλεψη της ορθής εφαρμογής 
και τήρησης της εσωτερικής διαδικασίας, μέσω των 
εξουσιοδοτημένων προσώπων που ορίζονται για την 
υπηρεσία έκτακτης ανάγκης. Τα στοιχεία του Υπεύθυ¬ 
νου Επεξεργασίας καθώς και των εξουσιοδοτημένων 
προσώπων, γνωστοποιούνται στην ΑΔΑΕ εντός μηνάς 
από την έκδοση της παρούσας πράξης. 

6. Οι πάροχοι οφείλουν να προβαίνουν σε τακτικές 
επισκοπήσεις και αναθεωρήσεις της εσωτερικής διαδι¬ 
κασίας τους, είτε αυτόβουλα είτε ύστερα από σχετική 
εντολή της ΑΔΑΕ, κατόπιν ελέγχου που διενεργεί 

7. Ως προς την επιλογή του Υπεύθυνου Επεξεργασίας 
Κλήσεων Έκτακτης Ανάγκης των «εξουσιοδοτημένων 
προσώπων» ισχύουν όσα ορίζονται στο άρθρο 8 παρ. 8 
του π.δ/τος 47/2005. 

8. Οι πάροχοι και οι αρμόδιες Αρχές οφείλουν να εξα¬ 
σφαλίζουν τη μεγαλύτερη δυνατή διαθεσιμότητα και τον 
απαραίτητο αριθμό γραμμών, ώστε να εξυπηρετούνται 
κλήσεις και μηνύματα έκτακτης ανάγκης καθ’ όλο το 
εικοσιτετράωρο. Κατά την εκτέλεση εργασιών τροπο¬ 
ποίησης, αναβάθμισης και συντήρησης των συστημάτων 
πρέπει να καταβάλλεται κάθε δυνατή προσπάθεια για 
την ελάχιστη επίδραση στην λειτουργία της Υπηρεσίας 
Κλήσεων Έκτακτης Ανάγκης. 

9. Σε περίπτωση κατά την οποία η αρμόδια Αρχή 
λαμβάνει πολλαπλές κλήσεις και μηνύματα έκτακτης 
ανάγκης σχεδόν ταυτόχρονα, η αποστολή των αιτημά¬ 
των καθορίζεται κατά την κρίση της αρμόδιας Αρχής, με 
βάση την σπουδαιότητα και τον επείγοντα χαρακτήρα 
του αιτήματος και η απάντηση από τους παρόχους 
γίνεται κατά απόλυτη χρονική προτεραιότητα. 

10. Οι πληροφορίες θέσης, κατόπιν αιτήματος, παρέ¬ 
χονται στην αρμόδια Αρχή, στο πλαίσιο του τεχνικά 
εφικτού, κατά απόλυτη προτεραιότητα, στο συντομό¬ 
τερο δυνατό χρόνο, χωρίς διακρίσεις και ιδίως χωρίς 
να επιφυλάσσεται διαφορετική μεταχείριση στους συν¬ 
δρομητές του δικτύου του παρόχου σε σχέση με τους 
άλλους χρήστες. Στην περίπτωση των σταθερών δικτύ¬ 
ων, στους άλλους χρήστες περιλαμβάνονται οι χρήστες 
κοινόχρηστων τηλεφώνων, ενώ στην περίπτωση των 
κινητών δικτύων στους άλλους χρήστες περιλαμβάνο¬ 
νται οι χρήστες περιαγωγής ή οι επισκέπτες χρήστες, 
ή, όπου απαιτείται, οι χρήστες κινητών συσκευών που 
δεν είναι δυνατόν να εντοπιστούν από τον αριθμό συν¬ 
δρομητή ή τον αριθμό χρήστη. 

11. Οι πάροχοι οφείλουν να λαμβάνουν τα αναγκαία 
τεχνικά και άλλα μέτρα, ώστε να είναι δυνατή η κλήση 


έκτακτης ανάγκης από το συνδρομητή στον οποίο η 
παροχή υπηρεσιών έχει διακοπεί (π.χ. λόγω χρέους), 
ή από δίκτυο διαφορετικού παρόχου από αυτόν του 
συνδρομητή στην περίπτωση κατά την οποία βρίσκεται 
εκτός κάλυψης του οικείου δικτύου. 

12. Οι πάροχοι σταθερών τηλεπικοινωνιακών υπηρε¬ 
σιών οφείλουν να ενημερώνουν τα αρχεία τους εντός 
μιας εργάσιμης ημέρας για οποιαδήποτε μεταβολή των 
δεδομένων θέσης του συνδρομητή. Αυτό ισχύει και για 
την περίπτωση κοινόχρηστων τηλεφώνων διαθέσιμων 
στο κοινό (π.χ. Τηλεφωνικοί θάλαμοι, καρτοτηλέφωνα, 
τηλέφωνα με κερματοδέκτες κλπ.), των οποίων τα δεδο¬ 
μένα θέσης πρέπει να είναι διαθέσιμα κατόπιν σχετικού 
αιτήματος της αρμόδιας Αρχής. 

13. Οι πάροχοι οφείλουν να δίδουν μόνο τις πληροφο¬ 
ρίες στις οποίες αναφέρεται το αίτημα της αρμόδιας 
Αρχής και αφού έχουν ήδη λάβει αποδεικτικό στοιχείο 
του αιτήματος με έναν από τους τρόπους που αναφέ- 
ρονται στο άρθρο 5. 

14. Οι πάροχοι κινητών τηλεπικοινωνιακών υπηρεσιών 
οφείλουν να ενημερώνουν τα αρχεία τους αμέσως για 
οποιαδήποτε μεταβολή του σχεδιασμού ραδιοκάλυψης 
(αντιστοίχηση αριθμού κυψέλης με κωδική ονομασία, 
διεύθυνση εγκατάστασης, αλλαγή αζιμουθιακής κατεύ¬ 
θυνσης), καθώς επίσης και τις διευθύνσεις των συνδρο¬ 
μητών που χρησιμοποιούν ΘδΜ/ΟαΙονναγδ. 

15. Οι πάροχοι που διαθέτουν οποιοδήποτε σύστημα 
εντοπισμού θέσης (Ι_Β3, ίοοαίίοπ Βαδθά δθΓνίοβδ) το 
οποίο παρέχει ακρίβεια μεγαλύτερη από την απλή έν¬ 
δειξη της κυψέλης εξυπηρέτησης της κλήσης και του 
μηνύματος έκτακτης ανάγκης, υποχρεούνται να παρέ¬ 
χουν τις πληροφορίες αυτές κατόπιν των σχετικών αι¬ 
τημάτων της αρμόδιας Αρχής. 

16. Για κάθε κλήση έκτακτης ανάγκης, για την οποία 
έχει αναγνωριστεί ο αριθμός χρήστη ή συνδρομητή, οι 
πάροχοι θα παρέχουν στις αρμόδιες Αρχές τη δυνατό¬ 
τητα μηχανισμού επανακλήσεως για τη διαχείριση της 
κατάστασης έκτακτης ανάγκης, κατόπιν αιτήματος των 
αρμοδίων Αρχών και εφόσον υφίσταται τεχνική δυσλει¬ 
τουργία που δεν επιτρέπει την απευθείας κλήση της 
αρμόδιας Αρχής προς τον αριθμό του καλούντος. 

17. Σε κάθε περίπτωση, η ποιότητα της φωνής που 
παρέχεται στις κλήσεις έκτακτης ανάγκης πρέπει να 
είναι τουλάχιστον εκείνη που παρέχεται στο χρήστη 
της βασικής τηλεφωνικής υπηρεσίας. Επίσης, θα πρέπει 
ως βασική αρχή, να δίνεται προτεραιότητα στη συνδε- 
σιμότητα έναντι της ποιότητας φωνής. 

18. Ο πάροχος κινητής τηλεφωνίας θα πρέπει να δίδει 
πάντα προτεραιότητα στην εξασφάλιση της σύνδεσης 
για τις κλήσεις έκτακτης ανάγκης έναντι της τήρησης 
της διαδικασίας αυθεντικοποίησης και της κρυπτογρά¬ 
φησης των κλήσεων αυτών. 

19. Στις περιπτώσεις, κατά τις οποίες η κλήση έκτα¬ 
κτης ανάγκης προέρχεται από χρήστη ιδιωτικού τη¬ 
λεφωνικού κέντρου (αναλογικό, διεπιλογικό ΙδϋΝ/ΡΒΙ, 
διεπιλογικό ΙδϋΝ/ΒΒΙ, ΟδΜ/Οαίονναγε, ΟΡΒδ, Ι_Μϋδ κ.λπ.) 
οι πάροχοι οφείλουν, όπου αυτό είναι τεχνικά εφικτό, 
να παρέχουν στην αρμόδια Αρχή την αναγνώριση της 
καλούσας γραμμής του χρήστη (01_Ι) και όχι του ιδιω¬ 
τικού τηλεφωνικού κέντρου. 

20. Σε περίπτωση που όλα τα κανάλια της κυψέλης 
που θα εξυπηρετήσει την κλήση έκτακτης ανάγκης είναι 
κατειλημμένα, ο πάροχος υποχρεούται να αποδεσμεύει 

κανάλια, για την επιτυχή διεκπεραίωση της κλήσης. 

21. Οι πάροχοι, οι οποίοι παρέχουν υπηρεσίες γραπτών 
μηνυμάτων (3Μ3), για λόγους εξυπηρέτησης ατόμων με 
σοβαρά προβλήματα άρθρωσης και ακοής, οφείλουν να 
παρέχουν τη δυνατότητα πρόσβασης στις υπηρεσίες 
εκτάκτου ανάγκης ατελώς μέσω της υπηρεσίας γρα¬ 
πτών μηνυμάτων (3Μ3). 

22. Οι πάροχοι οφείλουν να ζητήσουν από όλους τους 
συνδρομητές, οι οποίοι έχουν συνάψει ή πρόκειται να 
συνάψουν σύμβαση μη ανακοινώσιμης τηλεφωνικής 
σύνδεσης, έγγραφη συναίνεση εάν επιθυμούν, σε πε¬ 
ρίπτωση κλήσης έκτακτης ανάγκης, να δίδονται από 
τον πάροχο, οι πληροφορίες τηλεφωνικού καταλόγου 
(Άρθρο 10, παρ. 2, ν. 3471/2006) (ΦΕΚ Α' 133/28.6.2006). 

Άρθρο 4 

Υποχρεώσεις παροχών σχετικά 
με την Αναγνώριση Καλούσας Γραμμής 

1. Οι πάροχοι που εξυπηρετούν την κλήση έκτακτης 
ανάγκης (οποίηαΐίπρ ησίννοΓΐ< ρΓονίάθΓδ) υποχρεούνται να 
δημιουργούν, να μεταδίδουν και να αποθηκεύουν την 
πληροφορία της αναγνώρισης της καλούσας γραμμής 
του σημείου πρόσβασης στο δίκτυο τους στο Αρχείο 
Δεδομένων Κλήσεων (ΟϋΒ). Σε περίπτωση που επιλέγε¬ 
ται από τον πάροχο η δημιουργία ξεχωριστού Αρχείου 
Δεδομένων Κλήσεων (ΟϋΒ), για την αποθήκευση της 
ανωτέρω πληροφορίας, τηρούνται οι διατάξεις του ν. 
2472/1997 (ΦΕΚ Α' 50/10.4.1997), όπως ισχύει. 

2. Οι πάροχοι, από τα δίκτυα των οποίων δρομολο¬ 
γούνται οι κλήσεις έκτακτης ανάγκης (ίΓαπείί ησίννοιίο), 
υποχρεούνται να διατηρούν την αναγνώριση της κα¬ 
λούσας γραμμής ακέραια και αναλλοίωτη. 

3. Οι πάροχοι υποχρεούνται να διατηρούν την αναγνώ¬ 
ριση της καλούσας γραμμής προς και από ετερογενή 
δίκτυα ηλεκτρονικών επικοινωνιών. Η ίδια υποχρέωση 
ισχύει και για ενδεχόμενα ενδιάμεσα δίκτυα ΙΡ. 

4. Στις περιπτώσεις κατά τις οποίες υπάρχει η δυ¬ 
νατότητα στο χρήστη να ορίζει και να μεταδίδει έναν 
επιπλέον αριθμό από την αναγνώριση καλούσας γραμ¬ 
μής (πχ. σε περιπτώσεις χρήσης ΡΑΒΧ), ο πάροχος που 
εξυπηρετεί την κλήση έκτακτης ανάγκης θα πρέπει να 
διατηρεί και τους δυο (2) τηλεφωνικούς αριθμούς στα 
αρχεία δεδομένων κλήσεων και να μεταδίδει την ανα¬ 
γνώριση καλούσας γραμμής. Ο πάροχος υποχρεούται 
να συμπεριλαμβάνει σε κάθε περίπτωση στην απάντηση 
του στα σχετικά αιτήματα της αρμόδιας Αρχής, την 
πληροφορία του δεύτερου αριθμού. 

5. Οι πάροχοι κινητών τηλεπικοινωνιακών υπηρεσιών 
υποχρεούνται να μεταδίδουν μαζί με την αναγνώριση 
καλούσας γραμμής του συνδρομητή ή χρήστη, το ανα¬ 
γνωριστικό πρόθεμα του δικτύου κινητής τηλεφωνίας 
που εξυπηρέτησε την κλήση έκτακτης ανάγκης ή ο πά¬ 
ροχος που τερματίζει την κλήση 112 υποχρεούται να 
αναγνωρίζει τα δίκτυο της κινητής τηλεφωνίας και να 
προσθέτει το αντίστοιχο πρόθεμα δικτύου. 

6. Στην περίπτωση κατά την οποία ο πάροχος κινη¬ 
τών τηλεπικοινωνιακών υπηρεσιών που δεν διαθέτει την 
αναγνώριση καλούσας γραμμής του συνδρομητή/χρή¬ 
στη που εξυπηρετεί για την κλήση έκτακτης ανάγκης 
(κινητό χωρίς κάρτα 3ΙΜ, χρήστες περιαγωγής κ.λπ.), 
υποχρεούται να μεταδίδει το αναγνωριστικό πρόθεμα 
του δικτύου του ή ο πάροχος που τερματίζει την κλήση 
112 υποχρεούται να αναγνωρίζει τα δίκτυο της κινητής 


τηλεφωνίας και να προσθέτει το αντίστοιχο πρόθεμα 
δικτύου. 

Αρθρο 5 

Τρόπος και Διαδικασία επεξεργασίας κλήσεων 
και μηνυμάτων έκτακτης ανάγκης 

1. Οι κλήσεις έκτακτης ανάγκης των χρηστών ή συν¬ 
δρομητών εξυπηρετούνται από την αρμόδια Αρχή, η 
οποία οφείλει να ορίζει Υπεύθυνο Επεξεργασίας Κλή- 
σεων'Εκτακτης Ανάγκης, ο οποίος έχει την ευθύνη για 
την αποστολή των αιτημάτων παροχής πληροφοριών 
και λήψη των απαντήσεων από τον πάροχο, μέσω των 
εξουσιοδοτημένων προσώπων που ορίζονται για την 
υπηρεσία έκτακτης ανάγκης. Τα στοιχεία του Υπεύθυνου 
Επεξεργασίας καθώς και των εξουσιοδοτημένων προ¬ 
σώπων, γνωστοποιούνται στην ΑΔΑΕ εντός μηνάς από 
την έκδοση της παρούσας πράξης. Η συνομιλία μεταξύ 
καλούντος και αρμόδιας Αρχής μαγνητοφωνείται, αφού 
ενημερώνεται προηγουμένως ο χρήστης ή συνδρομητής 
μέσω ηχογραφημένου μηνύματος για την μαγνητοφώ- 
νηση, κατ’ εφαρμογή των διατάξεων του ν. 3471/2006 
(ΦΕΚ Α' 133/28.6.2006). 

2. Σε περίπτωση κατά την οποία καθίσταται αναγκαί¬ 
ος ο εντοπισμός της θέσης του καλούντος χρήστη ή 
συνδρομητή, η αρμόδια Αρχή αποστέλλει στον πάροχο 
που εξυπηρετεί το συνδρομητή ή χρήστη, αίτημα για την 
παροχή των απαραίτητων πληροφοριών θέσης. 

3. Το αίτημα από την αρμόδια Αρχή στους παρόχους 
για τον εντοπισμό της θέσης του καλούντος σε δίκτυα 
ηλεκτρονικών επικοινωνιών, με σκοπό τον ακριβέστερο 
γεωγραφικό εντοπισμό των κλήσεων και των μηνυμάτων 
έκτακτης ανάγκης, πρέπει κατ’ ελάχιστο να περιλαμ¬ 
βάνει α) τον αριθμό που εμφανίζεται στην οθόνη του 
τηλεφωνικού Κέντρου της αρμόδιας Αρχής και β) τη 
διάρκεια της κλήσης έκτακτης ανάγκης, καθώς και την 
χρονική στιγμή έναρξης της κλήσης, με τη μεγαλύτερη 
δυνατή ακρίβεια. 

4. Στην περίπτωση κατά την οποία ο αριθμός που 
εμφανίζεται στην οθόνη του τηλεφωνικού κέντρου της 
αρμόδιας Αρχής αποτελεί τηλεφωνικό αριθμό σύνδε¬ 
σης (Μ3-Ι30Ν) συνδρομητή ή χρήστη δικτύου σταθερής 
τηλεφωνίας που εξυπηρέτησε την κλήση έκτακτης ανά¬ 
γκης, η αρμόδια Αρχή προβαίνει σε άμεση αναζήτηση 
στην ΕΒΔΑΦ (Ενιαία Βάση Δεδομένων Αναφοράς για 
τη Φορητότητα), ώστε να ελέγξει αν έχει γίνει φορη- 
τότητα στον συγκεκριμένο αριθμό σύνδεσης και να 
βρεθεί ο πάροχος στον οποίο ανήκει ο τηλεφωνικός 
αριθμός σύνδεσης. Εάν δεν έχει αποτέλεσμα η παρα¬ 
πάνω αναζήτηση, η αρμόδια Αρχή ενημερώνεται για 
τον πάροχο στον οποίο ανήκει ο τηλεφωνικός αριθμός 
σύνδεσης του καλούντος, από άμεση αναζήτηση στην 
ενημερωμένη Βάση Δεδομένων Αριθμοδοτικού Φάσμα¬ 
τος που της έχει διαθέσει η ΕΕΤΤ. Στη συνέχεια, η 
αρμόδια Αρχή αποστέλλει αίτημα στον συγκεκριμένο 
πάροχο για να λάβει τις απαραίτητες πληροφορίες 
για τον εντοπισμό της θέσης του καλούντος. Εφόσον 
η τηλεφωνική σύνδεση είναι ανακοινώσιμη, ο πάροχος 
δίδει προς την αρμόδια Αρχή τις απαραίτητες πλη¬ 
ροφορίες για τον εντοπισμό της θέσης του καλού¬ 
ντος και τυχόν πρόσθετες πληροφορίες τηλεφωνικού 
καταλόγου. Σε αντίθετη περίπτωση, ο πάροχος δίδει 
προς την αρμόδια Αρχή τις πληροφορίες για τον εντο¬ 
πισμό της θέσης του καλούντος και τυχόν πρόσθετες 

πληροφορίες τηλεφωνικού καταλόγου, εφόσον έχει 
λάβει την προβλεπόμενη από τη διάταξη του άρθρου 
3 παρ. 22 της παρούσας, έγγραφη συγκατάθεση του 
συνδρομητή. 

5. Στην περίπτωση κατά την οποία ο αριθμός που 
εμφανίζεται στην οθόνη του τηλεφωνικού κέντρου της 
αρμόδιας Αρχής αποτελείταί: 

α) από το αναγνωριστικό πρόθεμα του δικτύου κινη¬ 
τής τηλεφωνίας που εξυπηρέτησε την κλήση έκτακτης 
ανάγκης, συνοδευόμενο από τον τηλεφωνικό αριθμό 
σύνδεσης (Μδ-ΙδϋΝ) του συνδρομητή/χρήστη, η αρμό¬ 
δια Αρχή, εφόσον αναζητά πληροφορίες εντοπισμού 
θέσης του καλούντος, αποστέλλει αίτημα στον πάροχο, 
ο οποίος προσδιορίζεται από το αναγνωριστικό πρό¬ 
θεμα, ενώ, εφόσον αναζητά πληροφορίες καταλόγου 
αναγκαίες για τον εντοπισμό του καλούντος, πραγμα¬ 
τοποιεί άμεση αναζήτηση στην ΕΒΔΑΦ (Ενιαία Βάση 
Δεδομένων Αναφοράς για τη Φορητότητα), στην οποία 
εμφανίζεται ο πάροχος στον οποίο ανήκει ο τηλεφω¬ 
νικός αριθμός σύνδεσης (Μδ-ΙδϋΝ) του καλούντος και 
στη συνέχεια, αποστέλλει σχετικό αίτημα στο συγκε¬ 
κριμένο πάροχο. 

β) μόνο από το αναγνωριστικό πρόθεμα του δικτύου 
κινητής τηλεφωνίας που εξυπηρέτησε την κλήση έκτα¬ 
κτης ανάγκης, η αρμόδια Αρχή αποστέλλει αίτημα στον 
πάροχο, ο οποίος προσδιορίζεται από το αναγνωριστικό 
πρόθεμα, σχετικά με τις πληροφορίες του εντοπισμού 
θέσης του καλούντος. 

6. Στην περίπτωση του εδ. α’ της προηγούμενης παρα¬ 
γράφου, ο πάροχος, εφόσον η τηλεφωνική σύνδεση είναι 
μη ανακοινώσιμη, δίδει προς την αρμόδια Αρχή, τις πλη¬ 
ροφορίες για τον εντοπισμό της θέσης του καλούντος και 
τυχόν πρόσθετες πληροφορίες τηλεφωνικού καταλόγου, 
εφόσον έχει λάβει την προβλεπόμενη από τη διάταξη του 
άρθρου 3 παρ. 22 της παρούσας έγγραφη συγκατάθεση 
του συνδρομητή. 

7. Η αρμόδια Αρχή επιτρέπεται να αποστέλλει προς 
τον πάροχο αιτήματα σχετικά με πληροφορίες εντο¬ 
πισμού θέσης του καλούντος και πληροφορίες τηλε¬ 
φωνικού καταλόγου κατά τα ως άνω. Το ίδιο ισχύει και 
στις περιπτώσεις κατά τις οποίες ο καλών την υπηρε¬ 
σία έκτακτης ανάγκης έχει δηλώσει προς την αρμόδια 
Αρχή την θέση του και τις πληροφορίες τηλεφωνικού 
καταλόγου που τον αφορούν. 

8. Τα στοιχεία εντοπισμού της θέσης από τον πάροχο 
προς την αρμόδια Αρχή γνωστοποιούνται με τέτοιο 
τρόπο ώστε να υπάρχουν αποδεικτικά στοιχεία για την 
υλοποίηση της διαδικασίας κλήσεων έκτακτης ανάγκης 
και δίνονται αποκλειστικά και μόνο για τους σκοπούς 
της παρούσας πράξης. 

9. Το αίτημα παροχής πληροφοριών σύμφωνα με τα 
παραπάνω υπογράφεται από τον Αρμόδια Αρχή, θέτο¬ 
ντας την σφραγίδα της. Η απάντηση στο αίτημα πα¬ 
ροχής πληροφοριών υπογράφεται από τον Υπεύθυνο 
Επεξεργασίας Κλήσεων'Εκτακτης Ανάγκης ή από άλλο 
εξουσιοδοτημένο πρόσωπο. 

10. Το αίτημα από την αρμόδια Αρχή και η απάντηση 
από τους παρόχους μπορεί να γίνει διαζευκτικά με έναν 
από τους παρακάτω τρόπους: 

α) με μήνυμα ηλεκτρονικού ταχυδρομείου, το οποίο 
πληροί τα μέτρα ασφαλείας (αυθεντικότητα, εξουσιο¬ 
δότηση, εμπιστευτικότητα και ακεραιότητα), εφαρμο¬ 
ζόμενων μεθόδων κρυπτογράφησης και ηλεκτρονικής 


υπογραφής και με παράλληλη τηλεφωνική επικοινω¬ 
νία προκαθορισμένων τηλεφωνικών συνδέσεων που 
να χρησιμοποιούνται μόνο για τις κλήσεις έκτακτης 
ανάγκης, β) με τηλεομοιοτυπία (ΡΑΧ) σε προκαθορι¬ 
σμένη τηλεφωνική σύνδεση και με παράλληλη τηλε¬ 
φωνική επικοινωνία προκαθορισμένων τηλεφωνικών 
συνδέσεων που χρησιμοποιούνται μόνο για τις κλήσεις 
έκτακτης ανάγκης. 

11. Σε κάθε περίπτωση οι παραπάνω τρόποι πρέπει να 
είναι διαθέσιμοι από τον πάροχο και να χρησιμοποιού¬ 
νται εναλλακτικά. 

12. Οι πληροφορίες για τον εντοπισμό θέσης του κα¬ 
λούντος σε σχετικά ερωτήματα της αρμόδιας Αρχής 
ανακτώνται από τα Αρχεία Δεδομένων Κλήσεων (ΟϋΒ) 
που δημιουργούνται για τις κλήσεις έκτακτης ανάγκης 
στα συστήματα των παροχών κινητής τηλεφωνίας. Η 
διαδικασία ανάκτησης των παραπάνω πληροφοριών θα 
πρέπει να συμμορφώνεται με τις Πολιτικές Πρόσβασης, 
Αποδεκτής Χρήσης και Ασφάλειας σε σχέση με τους 
Χρήστες Παρόχου του Κανονισμού 629α/12.11.2004 της 
Α.Δ.Α.Ε. «για τη Διασφάλιση του Απορρήτου κατά την 
Παροχή Κινητών Τηλεπικοινωνιακών Υπηρεσιών» (ΦΕΚ 
Β' 87/26.1.2005) και του Κανονισμού 630α/12.11.2004 της 
Α.Δ.Α. Ε. «για τη Διασφάλιση του Απορρήτου κατά την 
Παροχή Σταθερών Τηλεπικοινωνιακών Υπηρεσιών» (ΦΕΚ 
Β' 87/26.1.2005). 

13. Τα στοιχεία που περιλαμβάνονται στην απάντηση 
του παρόχου σε περίπτωση αιτήματος εντοπισμού θέ¬ 
σης καλούντος είναι: 

α) για παρόχους σταθερής τηλεφωνίας: η διεύθυνση 
εγκατάστασης της τηλεφωνικής σύνδεσης, β) για παρό¬ 
χους κινητής τηλεφωνίας: τα στοιχεία καθορισμού της 
κυψέλης που εξυπηρέτησε την κλήση έκτακτης ανάγκης 
(κωδική ονομασία, διεύθυνση εγκατάστασης της κεραί¬ 
ας συντεταγμένες κεραίας σε ΕΓΣΑ 87, αζιμουθιακή 
κατεύθυνση και η μέγιστη απόσταση κάλυψης) ή την 
διεύθυνση εγκατάστασης του ΟδΜ/Θείοννεγ. 

14. Τα στοιχεία που περιλαμβάνονται στην απάντηση 
του παρόχου σε περίπτωση αιτήματος για πληροφο¬ 
ρίες τηλεφωνικού καταλόγου είναι τα προβλεπόμε- 
να στη διάταξη του άρθρου 10 ν. 3471/2006 (ΦΕΚ Α' 
133/28.6.2006). 

15. Η μαγνητοφωνημένη συνομιλία του καλούντος, συν- 
δρομητή-χρήστη, την αρμόδια Αρχή, τα αιτήματα της 
αρμόδιας. Αρχής προς τους παρόχους και οι απαντήσεις 
των παροχών προς την αρμόδια Αρχή, διατηρούνται, 
για τους σκοπούς ελέγχου της ΑΔΑΕ, τηρουμένων των 
διατάξεων του ν. 2472/1997 (ΦΕΚ Α' 50/10.4.1997), όπως 
ισχύει και του ν. 3471/2006 (ΦΕΚ Α' 133/28.6.2006). 

16. Τα δεδομένα που περιέχουν την αναγνώριση της 
ταυτότητας του καλούντος συνδρομητή αποθηκεύονται 
και είναι διαθέσιμα από τη δημόσια υπηρεσία ή τον 
ιδιωτικό φορέα άμεσης επέμβασης, μόνο για το σκοπό 
της άμεσης απάντησης και επέμβασης και μόνο για 
το χρονικό διάστημα που είναι αναγκαίο για την ολο¬ 
κλήρωση του σκοπού, και στη συνέχεια διαγράφονται 
σύμφωνα με την κείμενη νομοθεσία. 

Άρθρο 6 
Έλεγχος 

1. Η ΑΔΑΕ διενεργεί ελέγχους για την τήρηση και 
εφαρμογή των διατάξεων της παρούσας πράξης σύμφω¬ 
να με τα οριζόμενα στο ν. 3115/2003, στο π.δ. 47/2005 και 

τους Κανονισμούς της ΑΔΑΕ υπ’ αριθμ. 629α/12.11.2004, 
630α/12.11.2004 και 631° /12.11.2004 «για τη Διασφάλιση 
Απορρήτου κατά την Παροχή Τηλεπικοινωνιακών Υπη¬ 
ρεσιών μέσω Ασύρματων Δικτύων» (ΦΕΚ Β' 87/26.1.2005) 
όπως εκάστοτε ισχύουν. 

2. Ο έλεγχος αυτός αφορά στη Διαδικασία Επεξεργα¬ 
σίας Δεδομένων Κλήσης Έκτακτης Ανάγκης, τόσο όσο 
ως προς την πληρότητα και αποτελεσματικότητα της, 
όσο και ως προς το βαθμό εφαρμογής της. 

3. Ο έλεγχος της ΑΔΑΕ διενεργείται τακτικώς ή εκτά¬ 
κτως στους παρόχους που εμπίπτουν στις διατάξεις 
της παρούσας. 

4. Ο έλεγχος διενεργείται με την παρουσία του Υπεύ¬ 
θυνου Επεξεργασίας Κλήσεων Έκτακτης Ανάγκης. 

5. Κάθε πάροχος, ανά έτος, υποβάλλει στην ΑΔΑΕ 
έκθεση με στοιχεία που αφορούν στην επεξεργασία 
δεδομένων θέσης και στην αποστολή των σχετικών 
πληροφοριών στην αρμόδια Αρχή και την διασφάλιση 
του απορρήτου της συγκεκριμένης διαδικασίας. 

6. Το ελάχιστο περιεχόμενο της ετήσιας έκθεσης ορί¬ 
ζεται ως εξής: 

α) Αριθμός αιτημάτων για την παροχή πληροφοριών 
θέσης. 

β) Μέσος χρόνος απόκρισης των παροχών από τη 
λήψη του αιτήματος μέχρι τον χρόνο της σχετικής απο¬ 
στολής. 

γ) Περιστατικά ή τεχνικά προβλήματα που τυχόν εμ¬ 
φανίσθηκαν κατά τη διάρκεια εκτέλεσης αιτήματος 
σχετικά με τις διατάξεις της παρούσης. 

δ) Περιστατικά που απείλησαν τη διασφάλιση του 
απορρήτου της συγκεκριμένης διαδικασίας. 

ε) Μέτρα που ελήφθησαν για την αντιμετώπιση των 
ως άνω περιστατικών. 

7. Οι πάροχοι προσδιορίζουν τους κινδύνους και τις 
ενδεχόμενες απειλές παραβίασης του απορρήτου των 
στοιχείων της επικοινωνίας που επεξεργάζονται για τις 
κλήσεις έκτακτης ανάγκης. 


8. Τυχόν ζητήματα που δεν ρυθμίζονται ρητά από τις 
διατάξεις της παρούσας σχετικά με τις κλήσεις έκτα¬ 
κτης ανάγκης, επιλύονται σύμφωνα με την κείμενη νο¬ 
μοθεσία από την αρμόδια Αρχή και τον πάροχο και 
ενημερώνεται η ΑΔΑΕ σύμφωνα με τις διατάξεις των 
παραγράφων 5 και 6 του παρόντος άρθρου. 

Άρθρο 7 

Μεταβατική Διάταξη 

1. Οι διατάξεις της παρούσας αφορούν στις κλήσεις 
έκτακτης ανάγκης κατόπιν αιτήματος («ρυΙΙ») της αρ¬ 
μόδιας για την απάντηση στις κλήσεις «112» Αρχής. Η 
ΑΔΑΕ επιφυλάσσεται του δικαιώματος της να εκδώσει 
νεώτερη πράξη σε περίπτωση τηλεφωνίας μέσω διαδι¬ 
κτύου και εξέλιξης της τεχνολογίας κατά την παροχή 
υπηρεσιών ηλεκτρονικής επικοινωνίας, πέραν της στα¬ 
θερής και κινητής τηλεφωνίας ή κατά τη επεξεργασία 
των κλήσεων έκτακτης ανάγκης με αυτόματη μέθοδο 
(«ρυείι»). 

2. Η ΑΔΑΕ επιφυλάσσεται του δικαιώματος της να 
εκδώσει νεώτερη πράξη που θα καθορίζονται οι διαδι¬ 
κασίες, ο τρόπος και κάθε άλλη τεχνική λεπτομέρεια 
για τις κλήσεις έκτακτης ανάγκης από άλλους εθνικούς 
αριθμούς πέραν του «112». 

Αρθρο 8 
Έναρξη ισχύος 

1. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Νοεμβρίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

ΕυΒΟ 

Τεύχος 

Περίοδος 

ΕυΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οό-Γοτη από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευ ιό ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 Βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό : 210 - 4071010, (3χ: 210 - 4071010 ίπίθΐ-ηεΐ: ΙτΙΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβιήβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π .Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ιοχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·6ΐ·ατ - β-ιγιβΝ: ΜΒΐ)ΐτΐ35ΐΒπφΒί.αΓ 













